Edmond Schmitt

Den Edmond Schmitt, gebuer de 25. November 1927 zu Rëmeleng, ass e lëtzebuergesche Schrëftsteller.

Biographesches

Den Edmond Schmitt, dee sech 1944 der Zwangsrekrutéierung duerch d'Nazien entzunn hat, war vun 1945 bis 1947 als Fräiwëllegen an der Lëtzebuerger Arméi, wou hien et bis zum Kaperol bruecht huet.

Vun 1944 bis 1951 huet den Edmond Schmitt Liichtathleetik bedriwwen (100 m, 200 m, 400 m); hie war Member vun der Nationalequipe a Grënner vum Rëmelenger Liichtathleetikveräin (1948). Hie war och am "Comité technique" an am "Comité central" vum Liichtathleetikverband.

1948 war hie Fakelleefer vun der Olympescher Flam, wéi déi um Wee fir op d'Summerspiller zu London
duerch Lëtzebuerg goung."Ein Fackellauf mit Anne Kremer und dem Feuer in den Starrollen." wort.lu, 27.06.2024.

Berufflech war den Edmond Schmitt am Journalismus an an der Publicitéitsbranche aktiv:

 Redakter vun "De Lëtzebuerger Sport" (1947-1961);
 Member vun der "Association Luxembourgeoise de la Presse Sportive" (1947-1975);
 Editeur vun der Wochenzäitschrëft "De Minettsdapp" (1949);
 Korrespondent fir d'Noriichteredaktioun vum "Saarlännesche Rundfunk" von (1949-1979) a vun der "Saarlännescher Televisioun" (1961-1967);
 Fräiberuffleche Korrespondent vun Zeitungen a Presseagencen an Däitschland (1949-1979).

Den Edmond Schmitt war de Grënner (1953) a Proprietär vun der Publicitéitsagence Schmitt Publicité. Hien hat Exklusivpublicitéitskontrakter mat "De Lëtzebuerger Sport" vun 1953 bis 1961, "Le Républicain Lorrain-France Journal" vun 1961 bis 1976, "Dernières Nouvelles d'Alsace" vun 1977 bis 1987, "Luxemburger Wort" vun 1977 bis 1987. Zanter 1987 ass hien an der Pensioun.

Den Edmond Schmitt war Grënnungsmember a Vizepresident (1993) vun de "Käercher Schlassfrënn" a bis 2006 verantwortlech fir dem Veräi seng Relatioune mat der Press.

Vun 1972 bis 2002 huet den Edmond Schmitt zu Bartreng gewunnt, wou e vun 1987 bis 2000 am Gemengerot war (CSV). Zanter 2002 lieft hien zu Munneref.

Den Edmond Schmitt ass den Auteur vu sechs Romaner an hien huet och Dréibicher fir de Film an d'Televisioun geschriwwen.

Publikatiounen
Romaner
 Tag der Entscheidung. Roman aus Luxemburg. Éditions Schortgen, Luxembourg 2015, 207 S. 	
 Das Medaillon. Roman aus Luxemburg. Éditions Schortgen, Esch-sur-Alzette 2014, 200 S.Nei um Bichermaart: Das Medaillon.
 Ein Toter zu wenig. Luxemburg Krimi. Éditions Schortgen, Esch-sur-Alzette 2013, 200 S.Éditions Schortgen, amazon.de
 Tor zum Glück. Roman aus Luxemburg. Éditions Saint-Paul, Luxembourg 2012, 216 S.
 Die Frau aus dem Flugzeug. Roman aus Luxemburg. Éditions Saint-Paul, Luxembourg 2010, 224 S.
 Tal der Tränen. Roman aus Luxemburg. Éditions Saint-Paul, Luxembourg 2009, 231 S.
 Irrwege des Lebens. Roman aus Luxemburg. Éditions Saint-Paul, Luxembourg 2007, 244 S.

Dréibicher
 Andrea, 2003.
 Ein Toter zu wenig, 2000.
 Irrwege des Lebens, 1999.
 Aner Publikatiounen
 Käercher Schlassfrënn: Gréiveschlass bald regionales Kulturzentrum? In: Nos cahiers: Lëtzebuerger Zäitschrëft fir Kultur. - Luxembourg. - Joer 24(2003), N° 3/4, S. 405-411.

 Literatur 
 Seil, Pascal: Schmitt, Edmond. In: Luxemburger Autorenlexikon. Online-Versioun. . 
 Seil, Gabrielle: Den Hues vu Remeléng. In: Revue 40/2013: 22-25 [betr. Edmond Schmitt].
 Baden, Jeff: Vorgetäuschte Liebe, ruchlose Verbrechen: erster Luxemburg-Krimi von Edmond Schmitt. In: Luxemburger Wort 2014, Nr. 109 (10. Mai), S. 20.

Galerie

Kategorie:Gebuer 1927
Kategorie:Lëtzebuergesch Auteuren
Kategorie:Lëtzebuergesch Journalisten
Kategorie:Lëtzebuergesch Dréibuchauteuren